FI-501011201/1 Magyar nyelv 12.

Tanmenetjavaslat rugalmas



# Bevezetés

Tisztelt Pedagógus Kolléga/Kolléganő!

Az alábbi tanmenet szerkesztőjeként szeretnék néhány szempontot ismertetni, amelyek –talán- segíthetik az Ön munkáját is.

A jelen tanmenet egy új koncepció nyomán született meg, amelynek egyik legfontosabb elve, hogy az adott szaktanár minél inkább a saját osztályára tudja formálni a tananyagot. Az OFI javaslata, hogy a pedagógusok szélesebb jogkört kapjanak ahhoz, hogy helyi szinten alkalmazkodhassanak a tanulócsoportjaik és az egyes tanulóik képességeihez és tanulási tempójához. Az említett elv nyomán a tanári szabadság nő, de ezzel együtt a szaktanár felelőssége is nagyobb hangsúlyt kap, hiszen egy esetleges tanfelügyeleti ellenőrzés vagy minősítési eljárás során Önnek számot kell adnia arról, hogy szakmai tervező munkája mennyire felel meg a saját iskolatípusán vagy osztályán belül az elvárásoknak. Ez a tanmenet egy ún. rugalmas tanmenet, amely szem előtt tartja a kétszintű érettségi vizsga elvárásait, de hangsúlyeltolásokkal él, hogy egy olyan osztályban, ahol a diákok képességei szükségessé teszik, több idő legyen a gyakorlásra és a képességfejlesztésre. Minden kerettantervi elvárást szem előtt próbáltunk tartani a megalkotásakor, de a hangsúly inkább a középszintű érettségi vizsgára való felkészülésre került.

A nyelvtanórák tematikáját lényegesen nem változtattuk meg, mert az alacsony óraszám és a továbbra is meghatározó kerettantervi követelményrendszer ezt nem igazán engedi meg, ugyanakkor arra tettünk kísérletet, hogy tanagyag átszervezésével kicsit nagyobb mozgástere legyen a szaktanárnak. Megpróbáltuk –az elvárásoknak megfelelően- úgy átcsoportosítani a tananyagot, hogy az órák 25-30 %-a gyakorlásra és képességfejlesztésre legyen fordítható. Ezt ebben a tanmenetben úgy próbáltam megvalósítani, hogy pirossal emeltem ki a gyakorló, képességfejlesztő órákat. Ajánlásokat tettem ezek felhasználására, de ezek –hangsúlyozottan- csak ajánlások, bármikor kicserélhetők, áthelyezhetők, abban az esetben, ha a tananyag egy másik egységénél van szükség több gyakorlásra vagy képességfejlesztésre. Ez egy heti egy órás tárgy esetében ugyan nagyon nehéz, de remélem, hogy sikeresen tudja alkalmazni a tanítás eredményessége érdekében.

Sok sikert és örömöt kívánok munkájához:

a tanmenet szerkesztője

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám**  **31 óra** | **Kerettantervi**  **órakeret** |
| A magyar nyelv története | **5** | **3+3** | **11** |  |
| Nyelv és társadalom | **7** | **2+1** | **10** |  |
| Készüljünk az érettségire! |  | **8+2** | **10** |  |
| Összesen | **12** | **19** | **31** |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| A magyar nyelv története | | | | |
| **1.** | **Bevezetés, tanévkezdés, ismétlés** | A tanévben elsajátítandó tananyag megismerése, a tankönyv és munkafüzet használata, tanulásmódszertan.  A nyelv funkcióiról, nyelvhasználatról, retorikáról szerzett ismeretek átismétlése az éves tananyag bevezetéseként. | Tanulási képességek és szociális-életviteli kompetenciák fejlesztése. Szövegértési készségek fejlesztése. | Ismétlés |
| **2.** | **Változás és állandóság a nyelvben** | A szókészlet és a grammatika változásainak megbeszélése. A nyelvi változások vizsgálati lehetőségeinek megismerése. | Gondolkodási, elemzőkészségek fejlesztése: különböző ismert nyelvek vizsgálata, jellemzőiknek áttekintése, rendszerezése. | Szinkrón és diakrón nyelvszemlélet. |
| **3.** | **A magyar nyelv eredete, rokonsága: módszer és elmélet** | A nyelvtörténeti kutatások forrásai: kézírásos és nyomtatott nyelvemlékek.  Nyelvtípusok és nyelvcsaládok, nyelvi kölcsönhatások, az alapszókincs, a történeti-összehasonlító módszer megismerése. A magyar nyelv eredetének megismerése. | Kellő tájékozottság a magyar nyelv rokonságáról, típusáról, helyéről a világ nyelvei között. A problémamegoldó gondolkodás fejlesztése: a magyar nyelv eredetéről kialakított elméletek ismeretében elhatárolódás a tudománytalan nyelvrokonítástól, de nyitottság az újabb tudományos kutatások irányában. | Nyelvtípus, nyelvcsalád.  Uráli nyelvcsalád, finnugor rokonság. |
| **4.** | **A magyar nyelvtörténet főbb szakaszai és a nyelvemlékeink** | A magyar nyelv főbb történeti korszakainak megismerése. A legfontosabb nyelvemlékeink (A tihanyi apátság alapítólevele, Halotti beszéd, Ómagyar Mária-siralom) főbb jellemzőinek megismerése. | Szövegelemzés, értelmezés. Ismeretek szintetizálása. Egy nyelvtörténeti korszak ismertetése művekkel, példákkal. | Ősmagyar, ómagyar, középmagyar kor, újmagyar kor, újabb magyar kor, nyelvemlék, szórványemlék, vendégszöveg, kódex, ősnyomtatvány. |
| **5.** | **Gyakorló, képességfejlesztő óra** | A nyelvemlékeink legismertebb szakaszainak elemzése. Hangtani változásainak gyakorlása, tudatosítása. A nyelvemlék adott szakaszának mai köznyelvi átírása, mai köznyelvi szöveg átírása a nyelvemlék korának nyelvállapotába. | Szövegelemzés, értelmezés. Kreativitás, tanulási képesség fejlesztése. |  |
| **6.** | **A magyar nyelv szókincsének változásai** | A szókincs jelentésváltozásának főbb típusai, tendenciái. A szókészlet rétegeinek áttekintése: alapnyelvi eredetű szavak, belső keletkezésű elemek, idegen eredetű szavak. | Kutatómunka, kiselőadás, szóetimológia tárgykörében. | Alapnyelvi szó, belső keletkezésű szó, jövevény- és idegen szó, nemzetközi műveltségszók. |
| **7.** | **Gyakorló, képességfejlesztő óra** | Nyelvtörténeti-nyelvtudományi kézikönyvek (pl. A magyar nyelv történeti-etimológiai szótára – TESZ) és hasonló témájú internetes tartalmak megismerése, használata. Diákok által választott szavak eredetének vizsgálata. Csoportmunkában is végezhető. | Digitális kompetencia, tanulási képesség fejlesztése. Kutatómunka, kiselőadás, szóetimológia tárgykörében. Együttműködési képesség fejlesztése. | Zaicz Gábor: Etimológiai szótár: <http://www.tankonyvtar.hu/hu/tartalom/tinta/TAMOP-4_2_5-09_Etimologiai_szotar/adatok.html>;  Magyar etimológiai nagyszótár (Tótfalusi István): <http://www.szokincshalo.hu/szotar/>; |
| **8.** | **A magyar nyelv sztenderdizációja** | A nyelvújítás mibenléte, történelmi, művelődéstörténeti hátterének, hatásának megismerése, értékelése példák alapján. Az ortológus-neológus vita főbb állomásainak és szereplőinek ismertetése. Néhány szöveg bemutatása a régi magyar irodalom köréből (pl. Pázmány Péter, Mikes Kelemen). Az egységes írott nyelvi norma kialakulása. | Kutatómunka, kiselőadás, a nyelvújítás koráról. A nyelvújítás jelentőségének értékelése. A szerzett ismeretek összekapcsolása a magyar irodalom és történelem tantárgy vonatkozó ismereteivel. | Nyelvújítás, ortológus, neológus, nyelvi sztenderd,  nyelvi norma, Sztenderdizáció, budapesti köznyelv, városi népnyelv, normatív nyelvváltozat. |
| **9.** | **Gyakorló, képességfejlesztő óra** | A nyelvújítás szóalkotási módjainak gyakorlása, példák alapján saját szóalkotás idegen szavakra, és/vagy saját nyelvújítási szótár készítése (pl: azok alapján, hogy melyik szavakat használja köznyelvi kommunikációjában az adott tanuló, ezeknek a szavaknak a keresése reformkori alkotóink költeményeiből. Annak tudatosítása, hogy a mekkora jelentősége, hatása volt a nyelvújításnak a kortársakra és a mai köznyelvre. Csoportmunkában végezhető. VAGY a Magyar Nyelv Múzeumának megismerése. | Együttműködési képesség, kreativitás, szintetizáló és tanulási képesség fejlesztése, és/vagy digitális kompetencia fejlesztése. | Magyar Nyelv Múzeumának weblapja: https://pim.hu/hu/magyar-nyelv-muzeuma/kiallitasaink |
| **10.** | **Összefoglalás –**  **A magyar nyelv története** | Összefoglalás, a tanultak rendszerezése. Gyakorlás az érettségire. | Összefoglalás;  A rendszerezés és tanulási képességek fejlesztése. | Összefoglalás. |
| **11.** | **Témazáró** | Számonkérés, tananyag elsajátítási szintjének értékelése. | Felmérés; Értékelés.  Formája: szövegértési és szövegalkotási feladatok, szituációelemzési feladat. |  |
| Nyelv és társadalom | | | | |
| **12.** | **Nyelv és társadalom viszonyáról** | Fejlődési irányok, változások a mai magyar nyelvben. A nyelvváltozatok vízszintes és függőleges tagolódásának megismerése.  A köznyelv jellemzőinek és használati területének számbavétele. | A nyelvhasználat társadalmi jelenségként való szemlélete.  Rendszerező, szintetizáló képesség fejlesztése: a tömegkommunikáció, valamint az információs társadalom nyelvhasználatra gyakorolt hatásának megfigyelése, érvek, adatok értelmezése. | Szociolingvisztika, nyelvváltozatok, nyelvjárás. |
| **13.** | **A nyelvváltozatok rendszere** | A nyelvi változatok és a társadalmi helyzet, életkor, nem, stb. összefüggéseinek megismerése. A nyelv vízszintes és függőleges tagolódásának megismerése. A saját és a közvetlen környezet nyelvhasználatának azonos és eltérő vonásainak, megfigyelése. | Nyelvi tudatosság növelése. Identitástudat, kulturális, nyelvi, nemzeti identitástudat meghatározása, elkülönítése, összekapcsolása – a nyelvi tényezők megfigyelése, elemzése, értelmezése. | Nemzeti nyelv, irodalmi nyelv, köznyelv, társalgási nyelv, regionális köznyelv, sztenderd, nemsztenderd, kettősnyelvűség, szociolektus. |
| **14.** | **A csoportnyelvek** | A nyelv társadalmi tagolódása szerinti csoportnyelvek legfőbb jellemzőinek megismerése. Példák a használati körre, szókincsre.  A szleng és az argó fogalmának, kialakulásának, jellemző előfordulásának, funkciójának megismerése. | Nyelvi tudatosság növelése: a saját és a közvetlen környezet nyelvhasználatának azonos és eltérő vonásainak, valamint nyelvjárási szövegek jellemzőinek megfigyelése. | Csoportnyelv, szaknyelv, hobbinyelv, rétegnyelv.  Szleng, argó. |
| **15.** | **A magyar nyelvjárások a határon innen és túl** | A magyar nyelv területi tagolódásának megfigyelése, megismerése: a leggyakoribb nyelvjárásaink jellemzői, területi megjelenésük, a regionális köznyelv jellemzői. | Nyelvi tudatosság növelése: a saját és a közvetlen környezet nyelvhasználatának azonos és eltérő vonásainak, valamint nyelvjárási szövegek jellemzőinek megfigyelése.  Együttműködési készség fejlesztése, szociális-életviteli kompetenciák fejlesztése. | Dialektológia, nyelvjárás, nyelvjárási régiók, regionális köznyelv, tájszó, nyelvatlaszok. |
| **16.** | **Gyakorló, képességfejlesztő óra** | Köznyelvi szövegek átalakítása különböző variánsokba. Csoportmunkában javasolt: mindegyik csoportnak más-más variánsba kell ugyanazt a szöveget átírni, vagy variánsból visszaalakítani a mai köznyelvre, az óra végén előadható. | Tanulási képesség, kreativitás, együttműködési és előadói készség fejlesztése. |  |
| **17.** | **Nyelvpolitika, nyelvi tervezés és nyelvművelés** | A nyelvek használatát szabályozó törvények szerepe, célja, a nyelvi jogok jelentősége, a nyelvpolitika és oktatás szerepe és jelentősége a társadalomban.  A nyelvi tolerancia, nyelvi diszkrimináció legfőbb kérdéseinek, problémáinak megismerése.  A tömegkommunikáció, valamint az információs társadalom hatása a nyelvhasználatra, a nyelvi toleranciára.  A nyelvművelés fogalma, kérdései, feladata, színterei; a nyelvi norma. | Szóbeli kompetenciák fejlesztése: kiselőadás, érvelés, vita eszközeinek felhasználásával. Tanulási és szociális képességek fejlesztése, kommunikációs készségek fejlesztése, kommunikációs szituációk elemzése, értelmezése.  Együttműködési készség fejlesztése, szociális-életviteli kompetenciák fejlesztése. | Nyelvi tervezés, nyelvpolitika, nyelvművelés, nyelvtörvény, norma. Nyelvi tolerancia, nyelvi diszkrimináció, nyelvi genocídium, lingvicizmus. |
| **18.** | **A magyar nyelv helyzete a szomszédos országokban** | Nyelvünk helyzete a határon túl. Tájékozódás a határon túli magyar nyelvhasználat főbb adatairól, tendenciáiról, a kétnyelvűségről, kettősnyelvűségről, a kevert nyelvűség kérdéseiről. | Adatok elemzése, tendenciák megfigyelése, megértése. A nyelvközösség helyzete és nyelvhasználata közötti összefüggések felismerése. | Helyi nyelvjárás, a magyar nyelv kontaktusváltozata, tájszavak, közmagyar szavak, kölcsönszavak.. |
| **19.** | **A magyarországi nemzeti kisebbségek nyelvhasználata és a nyelvi tolerancia és diszkrimináció kérdése** | Hazánkban élő nemzetiségiek nyelvhasználata. Magyarországon beszélt kisebbségi nyelvek megnevezése. A kisebbségi nyelvhasználat, nyelvi kultúra társadalmi jelentősége. Nyelvi sokszínűség, nyelvi tolerancia, nyelvi diszkrimináció legfőbb kérdéseinek, problémáinak megismerése.  A tömegkommunikáció, valamint az információs társadalom hatása a nyelvhasználatra, a nyelvi toleranciára. | Szóbeliség, vitakészség, a meggyőző érvelés fejlesztése: a multikulturális társadalom előnyeiről és a társadalmi előítéletekről. A kétnyelvűség, többnyelvűség előnyei, lehetséges problémái. Tanulási és szociális képességek fejlesztése, kommunikációs készségek fejlesztése, kommunikációs szituációk elemzése, értelmezése.  Együttműködési készség fejlesztése, szociális-életviteli kompetenciák fejlesztése. | Nemzetiség, kisebbség, multikulturalizmus, nyelvi tolerancia, nyelvi diszkrimináció, nyelvi genocídium, lingvicizmus.. |
| **20.** | **Összefoglalás - Nyelv és társadalom** | Összefoglalás, a tanultak rendszerezése. | Összefoglalás;  A tanulási képességek fejlesztése. Gyakorlás az érettségire. | Összefoglalás. |
| **21.** | **Témazáró** | Számonkérés, tananyag elsajátítási szintjének értékelése. | Felmérés; Értékelés.  Formája: szövegértési és szövegalkotási feladatok, szituációelemzési feladat. |  |
| Készüljünk az érettségire! | | | | |
| **22.** | **Ember és nyelvhasználat** | Ismeretek felelevenítése: a nyelv mint jelrendszer.  Nyelv és gondolkodás, nyelv és megismerés viszonya.  A nyelv mint az egyén, illetve mint a  közösség alkotása.  A beszéd mint cselekvés, a nyelv és a beszéd funkciói.  Nyelv és társadalom  A nyelv diakrón és szinkron változásainak  jellemzése példákkal. | Az analitikus gondolkodás, a kritikai érzék, a nyelvi és gondolkodásbeli tudatosság és tolerancia fejlesztése.  Szövegértési készségek fejlesztése.  Írásbeli kifejezőképesség fejlesztése, helyesírási készségek fejlesztése. Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. Az előzőkben a szaktanárnak ütemeznie kell a tételeket, illetve be kell tördelnie a szövegértés/szövegalkotási gyakorlatot. |
| **23.** | **Kommunikáció** | Ismeretek felelevenítése: a kommunikáció alapfogalmai, funkciói, zavarai. Pragmatika: a beszédszándékok fő típusai, a maximák, az udvariassági elvek.  A tömegkommunikáció hatásainak megfigyelése, értékelése | Az analitikus gondolkodás, a kritikai érzék, a nyelvi és gondolkodásbeli tudatosság és tolerancia fejlesztése.  Szövegértési készségek fejlesztése.  Írásbeli kifejezőképesség fejlesztése, helyesírási készségek fejlesztése. Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **24.** | **A nyelvi szintek** | Ismeretek felelevenítése szépirodalmi és köznyelvi szövegek hangtani, alak- és szótani, mondattani, jelentéstani elemzésével.  A magánhangzók és a mássalhangzók rendszere; a hangok találkozása (alkalmazkodása) és helyesírásuk.  A morfémák, szóelemek szerepe és helyes használata a szóalak felépítésében, a szószerkezetek alkotásában. A magyar helyesírás alapelveinek alkalmazása és magyarázata példákkal. A szófajok rendszere és a szóalkotás módjai.  A mondat szerkezete: teljes és hiányos szerkezetű; tagolt, tagolatlan; egyszerű, összetett. A mondat az élőbeszédben és az írott nyelvben. A szintagma mint nyelvi egység, az alárendelő és mellérendelő szintagmatikus szerkezet. A mondat a szövegben | Az analitikus gondolkodás, a kritikai érzék, a nyelvi és gondolkodásbeli tudatosság és tolerancia fejlesztése.  Szövegértési készségek fejlesztése.  Írásbeli kifejezőképesség fejlesztése, helyesírási készségek fejlesztése. Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **25.** | **A szöveg** | Ismeretek felelevenítése: a szöveg szóban és írásban. A címzett szerepe a szöveg megszerkesztettségében, a kifejtés mélységében. A szöveget alakító tényezők: a beszédhelyzet, a cselekvés, a szövegkörnyezet, a tudáskeret A tájékoztató, kifejező, érvelő és felhívó szövegfunkciók. A szöveg felépítése, egységei - külső körülmények: szövegméret, megjelenés. A szövegösszetartó erő: jelentésbeli és grammatikai kapcsolóelemek  Az intertextualitás főbb jellemzői.  A tervezett szöveg megalkotása.  Internetes szövegek. | Az analitikus gondolkodás, a kritikai érzék, a nyelvi és gondolkodásbeli tudatosság és tolerancia fejlesztése.  Szövegértési készségek fejlesztése.  Írásbeli kifejezőképesség fejlesztése, helyesírási készségek fejlesztése. Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **26.** | **Gyakorló, képességfejlesztő óra** | Érettségi típusú szövegértési gyakorlat kitöltése. | Gyakorlás az írásbeli érettségire. Szövegértési készségek fejlesztése. |  |
| **27.** | **Stílus és jelentés** | Ismeretek felelevenítése, szintetizálása: stílus és jelentés a mindennapi nyelvhasználatban, a szaknyelvben és a szépirodalomban. Stílusjelenségek felismerése, értelmezése, értékelése.  A nyelvi jelek csoportjai a hangalak és a jelentés viszonya alapján.  Az állandósult szókapcsolatok, szokványos kifejezésmódok stílusértéke (szólás, szóláshasonlat, közmondás, szállóige, közhelyek, nyelvi panelek, sztereotípiák).  A stílus szerepe a jelentésteremtésben (nyelvi eszközök megválogatása, szerkesztés, hatásosság, többletjelentés, a stílus mint a beszélő attitűdjének kifejeződése stb.) | Nyelvi kommunikációs készségek fejlesztése. Írásbeli kifejezőképesség fejlesztése, helyesírási, szövegalkotási készségek fejlesztése.  Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **28.** | **A retorika alapjai** | Ismeretek felelevenítése: a retorika bemutatása, történetének áttekintése, összevetve a mai elvárásokkal. A retorika céljai, eszköztára, a hatáskeltés módjai, a szónoki beszéd műfajai. | A klasszikus retorika alapfogalmainak átismétlése.  A megismert jelentéstani, stilisztikai, szövegtani jelenségek alkalmazása a szövegalkotásban.  Nyelvi kommunikációs készségek fejlesztése. Írásbeli kifejezőképesség fejlesztése, helyesírási készségek fejlesztése.  Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **29.** | **Gyakorló, képességfejlesztő órs** | Érvelés vagy gyakorlati szövegműfaj készítése | Írásbeli kifejezőképesség, helyesírási, szövegalkotási készségek fejlesztése. Gyakorlás az írásbeli érettségire. |  |
| **30.** | **A magyar nyelv története** | Ismeretek felelevenítése: a magyar nyelv eredetéről és történetéről (tk. I. fejezet) tanultak átismétlése. | Korábbi ismeretek mozgósítása, egységbe olvasztása az új ismeretekkel.  Nyelvi kommunikációs készségek fejlesztése.  Írásbeli kifejezőképesség fejlesztése, helyesírási készségek fejlesztése. Rendszerező képesség, önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása. | A kiválasztott érettségi témakörök anyagainak ismétlése, rendszerezése, összefoglalása. |
| **31.** | **Összefoglalás – Készüljünk az érettségire!** | Összefoglalás, a tanultak rendszerezése. | Összefoglalás, a tanulási képességek fejlesztése. | A kiválasztott érettségi témakörök anyagainak ismétlése, rendszerezése, összefoglalása. |